ddrg/super_eurlex huggingface dataset:
Dobrovoľníci pomoci EÚ sú štátni príslušníci členských štátov EÚ a štátni príslušníci tretích krajín s oprávneným pobytom v jednom z členských štátov EÚ. V roku 2019 miera účasti podľa štátnej príslušnosti dobrovoľníkov ostala stabilná. Ako je znázornené na grafe uvedenom ďalej, zatiaľ sa na iniciatíve zúčastnili dobrovoľníci z 24 členských štátov, pričom najviac ich pochádzalo z Talianska, zo Španielska a z Francúzska.

Od začatia iniciatívy bolo zverejnených 205 dobrovoľníckych činností online, z toho 62 v roku 2019. Medzi najčastejšie požadované úlohy patrili preklady, korektúry a grafický dizajn.

Príklady dobrovoľníckych činností z projektov realizovaných v roku 2019

V projekte „Humanitarian Volunteers in Action: Challenges & Opportunities“ (Humanitárni dobrovoľníci v akcii: výzvy a príležitosti) sa spojili dve vysielajúce organizácie z Francúzska a zo Slovenska, ktoré spolupracujú na vyslaní 18 dobrovoľníkov pomoci EÚ na operácie humanitárnej pomoci v deviatich hostiteľských organizáciách v Albánsku, Maroku, Alžírsku, Ekvádore, Gruzínsku a Turecku. V Albánsku sa v rámci projektu poskytujú služby v oblasti výživy zraniteľným skupinám, ako sú deti, ľudia v núdzi a ľudia s chronickými chorobami v meste Tirana.

Začínajúca dobrovoľníčka pomoci EÚ, ktorá sa podieľala na činnostiach v oblasti výživy, píše o svojej úlohe v Albánsku, kde viedla semináre o osvedčených postupoch v oblasti výživy pre deti a mladých dospelých s postihnutím: „Počas mojej dobrovoľníckej misie som dostala príležitosť pracovať s rôznymi centrami a školami ako dietetička. Raz do týždňa som chodila do centra „Femijet e Botes ne Shqiperi“, ktoré po škole navštevuje desať detí, a do centra „Fondacioni Ndihmoni Jeten“ v obci Prush, kde sa poskytuje starostlivosť mladým dospelým s duševnými poruchami vrátane osobitnej skupiny, ktorá sa učí žiť čo najsamostatnejšie. S týmito dvoma skupinami som mala príležitosť nadviazať kontakt a vytvoriť semináre založené na osvete v oblasti výživy.“

( https://webgate.ec.europa.eu/echo/eu-aid-volunteers_en/nutritional-education-food-pyramid_en )

V rámci projektu „EU Aid Volunteers for resilience and response capacity of vulnerable communities through deployment and capacity building activities“ (Dobrovoľníci pomoci EÚ za odolnosť zraniteľných komunít a ich schopnosť reakcie prostredníctvom vysielania a činností na budovanie kapacít) vysielajúce organizácie z Talianska a zo Španielska partnersky spolupracujú na vyslaní 32 dobrovoľníkov do 13 krajín mimo Európy.

Začínajúci dobrovoľník pomoci EÚ vyslaný na Filipíny píše o svojej skúsenosti dobrovoľníka pomoci EÚ v oblasti logistiky. Od výbuchu sopky Taal sa jeho činnosti zameriavajú na logistickú koordináciu núdzových operácií v oblasti:

„Momentálne po sérii zemetrasení, ku ktorým došlo v posledných týždňoch, realizujeme niekoľko projektov – so zložkami týkajúcimi sa prístrešia, vody, sanitácie a hygieny a hotovostnej pomoci. Počas týchto dvoch mesiacov sa vyskytol aj silný tajfún Kammuri – dvadsiaty tento rok –, ale našťastie nebol taký ničivý, ako sa predpokladalo. Vyzerá to, že sa ľudia nemýlili, keď hovorili, že tieto mesiace sú vždy veľmi hektické.“
Podniky v EÚ by mali byť pripravené aj na to, že v kontexte obchodu so súčasnými preferenčnými partnermi Únie budú musieť s každým tovarom so zložením pochádzajúcim zo Spojeného kráľovstva (vstupy a spracovanie) začať zaobchádzať ako s „nepôvodným“, aby mali istotu, že ich vývoz môže aj po skončení prechodného obdobia za každých okolností naďalej využívať výhody preferenčného zaobchádzania udeleného na základe dohôd Únie o voľnom obchode. Za „nepôvodný“ sa bude považovať aj tovar dovezený do Únie, ktorý má zloženie pochádzajúce zo Spojeného kráľovstva a bol získaný v tretích krajinách, s ktorými má Únia uzatvorené preferenčné obchodné dojednania. Spojené kráľovstvo bude odteraz treťou krajinou, pokiaľ ide o pravidlo priamej dopravy/nepozmeňovania, a podniky by mali podľa toho prispôsobiť svoju logistiku.

Okrem toho by sa mali podniky EÚ oboznámiť s príslušnými postupmi v oblasti DPH a pripraviť sa na ich uplatňovanie. Mali by vziať do úvahy zvýšenú mieru administratívnych povinností a možné zdržania v relevantných prípadoch. To môže viesť k veľkým zmenám v organizácii existujúcich dodávateľských reťazcov a v účtovných postupoch.

Správne orgány členských štátov EÚ by sa mali pripraviť na dodatočnú záťaž vyplývajúcu z týchto zmien z hľadiska počtu zamestnancov aj z hľadiska odbornej prípravy a zintenzívniť zvyšovanie informovanosti so zameraním najmä na malé a stredné podniky.
Ak chceme dosiahnuť ciele zavádzania načrtnuté v tomto strategickom pláne do určených rokov 2024 a 2030, potrebujeme silný program investícií, v ktorom sa budú využívať synergie a zabezpečí koherentnosť verejnej podpory zo všetkých rôznych fondov EÚ a financovania zo zdrojov EIB, využijú pákové efekty a zabráni sa nadmernej podpore.

V období od súčasnosti do roku 2030 by investície do elektrolyzérov mohli dosiahnuť úroveň 24 až 42 miliárd EUR. Navyše počas toho istého obdobia by boli potrebné investície vo výške 220 – 340 miliárd EUR, aby bolo možné rozšíriť a priamo pripojiť solárne a veterné elektrárne s výrobnou kapacitou 80 – 120 GW k elektrolyzérom, aby im dodávali potrebnú elektrinu. Podľa odhadov sa investície potrebné na dodatočné inštalovanie technológií zachytávania a ukladania CO₂ do polovice existujúcich zariadení pohybujú na úrovni 11 miliárd EUR. Navyše budú potrebné investície vo výške 65 miliárd EUR do prepravy vodíka, distribúcie a skladovania, ako aj čerpacích staníc vodíka. Od teraz do roku 2050 by investície do výrobných kapacít v EÚ dosiahli úroveň 180 – 470 miliárd EUR.

V neposlednom rade si nezanedbateľné investície bude vyžadovať aj prispôsobenie sektorov konečného použitia na spotrebu vodíka a palív na základe vodíka. Napríklad na to, aby sa typická oceliareň v EÚ na konci životnosti mohla konvertovať na využívanie vodíka, sú potrebné prostriedky vo výške 160 – 200 miliónov EUR. V sektore cestnej dopravy by si zavedenie dodatočných 400 malých čerpacích staníc vodíka (v porovnaní so súčasným počtom 100) mohlo vyžadovať 850 – 1000 miliónov EUR.
Rakúsko*

140 000

7 000

neznáme
Povolenia podľa nariadenia (EÚ) 2019/125 V článku 11 ods. 1 a článku 16 ods. 1 nariadenia (EÚ) 2019/125 sa vyžaduje povolenie na vývoz ( ) tovaru uvedeného v prílohe III (článok 11 ods. 1) a prílohe IV (článok 16 ods. 1). V prílohe III sa uvádza určitý tovar, ktorý by sa mohol použiť na mučenie alebo iné kruté, neľudské alebo ponižujúce zaobchádzanie alebo trestanie. Tovar v prílohe III patrí do týchto položiek: tovar určený na obmedzenie pohybu ľudí, zbrane a zariadenia určené na potláčanie nepokojov alebo sebaobranu a zbrane a zariadenia rozptyľujúce paralyzujúce alebo dráždivé chemické látky určené na potláčanie nepokojov alebo sebaobranu a s nimi súvisiace látky. Príloha IV obsahuje určité chemické látky, ktoré možno použiť v smrtiacich injekciách. S výnimkou prípadov, keď sa všeobecné povolenie Únie na vývoz stanovené v prílohe V používa na vývoz tovaru uvedeného v prílohe IV, sa musí povolenie na vývoz získať od príslušných orgánov dotknutého členského štátu uvedených v prílohe I k nariadeniu. Vývoz do miest určenia uvedených vo všeobecnom povolení Únie na vývoz možno spravidla vykonávať bez toho, aby bolo potrebné získať individuálne alebo rámcové povolenie, ktoré udeľuje členský štát. Doterajší prístup spočíval v zaradení krajiny, ktorá nie je členom EÚ, do prílohy V, ak ratifikovala príslušnú medzinárodnú dohodu so záväzkom zrušiť trest smrti za všetky trestné činy. Pre krajiny, ktoré nie sú členmi Rady Európy, to znamená, že príslušná krajina musí bez výhrad ratifikovať Druhý opčný protokol k Medzinárodnému paktu o občianskych a politických právach. Ak však existuje dôvodné podozrenie týkajúce sa schopnosti vývozcu splniť podmienky povolenia alebo právnych predpisov o kontrole vývozu, príslušný orgán môže vývozcovi zakázať využívať všeobecné povolenie Únie na vývoz. V článku 20 ods. 2 nariadenia (EÚ) 2019/125 sa uvádza, že v prípade povolenia na vývoz udeleného členským štátom môže ísť o individuálne povolenie (povolenie na vývoz k jednému konečnému užívateľovi alebo príjemcovi v krajine mimo EÚ) alebo rámcové povolenie (povolenie na vývoz jednému alebo viacerým konkrétnym konečným užívateľom alebo distribútorom v jednej alebo viacerých vymedzených krajinách mimo EÚ) ( ). V článkoch 3, 4 a 5 nariadenia sa zakazuje vývoz, dovoz a tranzit tovaru uvedeného v prílohe II. Príslušné orgány môžu udeliť výnimku zo zákazu, ale iba ak sa preukáže, že dotknutý tovar sa vzhľadom na svoj historický význam bude používať výhradne na účely verejného vystavenia v múzeu (buď v krajine mimo EÚ alebo – v súlade s článkom 4 – v členskom štáte).
EURÓPSKA KOMISIA

V Bruseli9.11.2021

COM(2021) 459 final/2



CORRIGENDUM



This document corrects document COM(2021) 459 final of 09.08.2021.



Concerns all language versions.



Correction of small errors in footnote 2 and points 4.1 and 4.2.2.



The text shall read as follows:

SPRÁVA KOMISIE

o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v roku 2020
EURÓPSKA KOMISIA

V Bruseli6.7.2021

COM(2021) 287 final/2

CORRIGENDUM

This document corrects document COM(2021) 287 final of 7.6.2021.

Concerns the Slovak language version.

Figure 1 of the Report has been corrected.

The text shall read as follows:

SPRÁVA KOMISIE EURÓPSKEMU PARLAMENTU A RADE

o vykonávaní nariadenia Európskeho parlamentu a Rady (EÚ) č. 528/2012 o sprístupňovaní biocídnych výrobkov na trhu a ich používaní

(Text with EEA relevance)

{SWD(2021) 128 final}
Tím EÚ vyzval Austráliu, aby zaviedla opatrenia na zabezpečenie toho, že po troch rokoch budú maskované všetky údajové prvky, ktoré by mohli slúžiť na identifikáciu cestujúceho, ktorého sa údaje PNR týkajú. Tieto opatrenia boli zavedené do preskúmania z roku 2019 a každodenne prebieha automatizovaný proces s cieľom identifikovať tie záznamy, od prijatia ktorých uplynuli tri roky.

·Tím EÚ uskutočnil návštevu na účely spoločného preskúmania 14. augusta 2019 a bol mu umožnený prístup do priestorov ministerstva. Tím EÚ nemal prístup k žiadnemu systému spracúvania údajov PNR.

Druhé spoločné preskúmanie dohody sa uskutočnilo 14. augusta 2019 v Canberre spolu so spoločným hodnotením tej istej dohody. Proces prípravy spoločného preskúmania a následnej správy je načrtnutý na konci tejto správy. V pracovnom dokumente útvarov Komisie pripojenom k tejto správe sa uvádzajú podrobnejšie informácie a komplexná analýza všetkých záležitostí, na ktoré sa vzťahuje toto spoločné preskúmanie.

Austrália sa však vyzýva, aby sa zaoberala týmito odporúčaniami:

-Zlepšiť proces výmeny údajov PNR a operačnú spoluprácu medzi agentúrou Europol, agentúrou Eurojust, príslušnými orgánmi členských štátov a príslušnými austrálskymi orgánmi.

-Zaviesť mechanizmy zamerané na okamžité vymazanie citlivých údajov, ak sa stali predmetom prenosu od leteckých dopravcov. Tím EÚ berie na vedomie potvrdenie ministerstva, ktoré medzičasom dostalo, že sa už začalo pracovať na zavedení týchto mechanizmov.

-Zabezpečiť obmedzenie prístupových práv úradníkov k údajom PNR.

-Do pravidelných posúdení, ktoré vykonáva Úrad austrálskeho komisára pre informácie, zahrnúť aj dodržiavanie iných relevantných zásad v súvislosti so spracúvaním údajov PNR, ako je cezhraničné zverejňovanie osobných údajov alebo vymazávanie citlivých údajov.

-Zaviesť následné kontroly s cieľom zabezpečiť splnenie všetkých podmienok uvedených v článku 18, najmä pokiaľ ide o osobitné obmedzenia prístupu k informáciám, ich používania a ďalšieho zverejňovania.

-Dodržať svoje záväzky vytvoriť mechanizmus podávania správ na poskytovanie informácií v súlade s článkom 19 dohody a so spoločným vyhlásením k dohode, a to aj členským štátom EÚ, ak sa údaje o občanovi Európskej únie alebo osobe s pobytom v Európskej únii prenášajú do tretej krajiny.

-Ďalej zlepšovať informovanosť cestujúcich v súvislosti so spracúvaním údajov PNR a nabádať leteckých dopravcov, aby poskytovali cestujúcim informácie týkajúce sa zhromažďovania, spracúvania a účelu využívania údajov PNR.
EURÓPSKA KOMISIA

V Bruseli30. 11. 2022

COM(2021) 829 final/2

CORRIGENDUM

This document corrects document COM(2021) 829 final of 21.12.2021

Concerns the Slovak language version.

Several accuracy errors throughout Annex.

The text shall read as follows:

PRÍLOHA



k

OZNÁMENIU KOMISIE EURÓPSKEMU PARLAMENTU A RADE

Vzor dohody o štatúte podľa nariadenia Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži a zrušení nariadení (EÚ) č. 1052/2013 a (EÚ) 2016/1624
So zreteľom na

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

–nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie (…), a najmä na jeho článok 18 a článok 44 ods. 1 písm. a),

–všeobecný rozpočet Európskej únie na rozpočtový rok 2021 prijatý 18. decembra 2020,

–opravný rozpočet č. 1/2021 prijatý 22. januára 2021,

–opravný rozpočet č. 2/2021 prijatý 24. marca 2021.

Európska komisia týmto predkladá Európskemu parlamentu a Rade návrh opravného rozpočtu č. 3 k rozpočtu na rok 2021.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo všeobecnom výkaze príjmov a v oddiele III sú k dispozícii v databáze EUR-Lex ( https://eur-lex.europa.eu/budget/www/index-sk.htm ).

DÔVODOVÁ SPRÁVA

Cieľom návrhu opravného rozpočtu (ďalej len „NOR“) č. 3/2021 je zahrnúť do rozpočtu na rok 2021 prebytok z plnenia rozpočtu na rok 2020. Ako je stanovené v článku 18 ods. 3 nariadenia o rozpočtových pravidlách, ktoré sa vzťahujú na všeobecný rozpočet Únie (ďalej len nariadenie o rozpočtových pravidlách), prebytok je jediným predmetom tohto NOR, ktorý sa musí predložiť do 15 dní po predložení predbežnej účtovnej závierky na konci marca 2021.

1.Plnenie rozpočtu v roku 2020 vykazuje prebytok vo výške 1 768 617 610 EUR, ktorý sa preto do rozpočtu na rok 2021 zahŕňa na stranu príjmov.

(v EUR)

Výsledky plnenia rozpočtu za rok 2020 Prebytok príjmov 1 647 317 114 Prebytok výdavkov 121 300 497 Prebytok spolu 1 768 617 610

2.Zahrnutím prebytku do rozpočtu sa zodpovedajúcim spôsobom zníži celkový príspevok členských štátov na financovanie rozpočtu na rok 2021. Príspevky členských štátov budú ovplyvnené aj revidovanou prognózou vlastných zdrojov, ktorá bude k dispozícii po zasadnutí Poradného výboru pre vlastné zdroje neskôr v roku 2021 a bude zahrnutá do následného návrhu opravného rozpočtu v súlade s článkom 44 ods. 1 písm. b) nariadenia o rozpočtových pravidlách.

3.V nasledujúcej tabuľke je uvedený prehľad výsledkov plnenia rozpočtu za rok 2020 na strane príjmov:

(v EUR)
So zreteľom na

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

–nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie (…), a najmä na jeho článok 44,

–všeobecný rozpočet Európskej únie na rozpočtový rok 2021 prijatý 18. decembra 2020,

Európska komisia týmto predkladá Európskemu parlamentu a Rade návrh opravného rozpočtu č. 1 k rozpočtu na rok 2021.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo všeobecnom výkaze príjmov a v oddiele III sú k dispozícii v databáze EUR-Lex ( https://eur-lex.europa.eu/budget/www/index-sk.htm ).

Obsah

1. Úvod

2. Zriadenie pobrexitovej adaptačnej rezervy

3. Financovanie

4. Súhrnná tabuľka podľa okruhov VFR

DÔVODOVÁ SPRÁVA

1. Úvod

V návrhu nariadenia Európskeho parlamentu a Rady, ktorým sa zriaďuje pobrexitová adaptačná rezerva (ďalej len „rezerva“), ktorý bol prijatý 25. decembra 2020 , sa stanovuje vytvorenie rezervy v rámci tematických osobitných nástrojov mimo stropov viacročného finančného rámca z rozpočtu EÚ s cieľom „čeliť nepredvídaným a negatívnym dôsledkom v členských štátoch a odvetviach, ktoré sú najviac postihnuté“ nepriaznivými dôsledkami vystúpenia Spojeného kráľovstva z Únie, čím sa zmierni jeho vplyv na hospodársku, sociálnu a územnú súdržnosť.

Účelom návrhu opravného rozpočtu (NOR) č. 1 na rok 2021 je zahrnúť do ročného rozpočtu Únie na rok 2021 sumu 4 244 832 000 EUR v bežných cenách (4 000 000 000 EUR v cenách roku 2018), a to vo viazaných aj platobných rozpočtových prostriedkoch, s cieľom pokryť potreby predbežného financovania vyplývajúce z implementácie pobrexitovej adaptačnej rezervy v roku 2021. Maximálna výška zdrojov na implementáciu rezervy je 5 000 000 000 EUR v cenách roku 2018 (5 370 994 000 EUR v bežných cenách).
Úvod

V rozhodnutí o pridružení zámoria sa stanovuje právny rámec pre vzťahy medzi zámorskými krajinami a územiami (ďalej len „ZKÚ“), členskými štátmi, s ktorými sú ZKÚ spojené, a Európskou úniou. Podľa Zmluvy o fungovaní Európskej únie (ZFEÚ) je cieľom rozhodnutia o pridružení zámoria podporovať udržateľný rozvoj ZKÚ a presadzovať hodnoty Únie v širšom svete.

Finančná podpora pre ZKÚ sa poskytuje najmä prostredníctvom Európskeho rozvojového fondu (ERF), pričom v rámci 11. ERF sa na programové obdobie 2014 – 2020 vyčlenilo 364,5 milióna EUR .

V súlade s článkom 91 rozhodnutia o pridružení zámoria sa v tejto správe vyzdvihuje pokrok dosiahnutý za rok 2020 pri využívaní finančných zdrojov z 11. ERF poskytnutých ZKÚ.

Spojené kráľovstvo sa na základe podmienok dohody o vystúpení medzi EÚ a Spojeným kráľovstvom vrátane prechodného obdobia ukončeného k 31. decembru 2020 stalo 31. januára 2020 treťou krajinou. Vo všeobecnosti sa právo EÚ počas prechodného obdobia uplatňovalo naďalej s výnimkou, že Spojené kráľovstvo už nebolo súčasťou inštitucionálnej štruktúry EÚ. To takisto platilo pre bývalých 12 ZKÚ Spojeného kráľovstva, keďže článkom 3 písm. e) dohody o vystúpení sa ZKÚ Spojeného kráľovstva uvedené v prílohe II k ZFEÚ zaraďujú do jeho územnej pôsobnosti.

Spojené kráľovstvo v súlade s článkom 152 ods. 1 dohody o vystúpení ostalo po 31. januári 2020 zmluvnou stranou súčasného ERF a všetkých predchádzajúcich neuzavretých ERF až do ich uzavretia. Ako je stanovené v článku 152 ods. 3 dohody o vystúpení, ZKÚ Spojeného kráľovstva požívajú výhody plynúce z 11. ERF až do jeho uzavretia, ako aj výhody plynúce z predchádzajúcich ERF až do ich uzavretia.

Dosah Brexitu bol citeľný na inštitucionálnej úrovni. Z nového právneho usporiadania vyplýva, že ZKÚ Spojeného kráľovstva sa už nemôžu zúčastňovať na inštitucionálnom rámci pridruženia, ako je stanovené v článku 14 rozhodnutia o pridružení zámoria, ktoré zahŕňa zásady dialógu a nástroje pridruženia (každoročné fórum ZKÚ – EÚ, pravidelné trojstranné stretnutia a pracovné skupiny ad hoc pre konkrétne sektory).

Finančné zdroje v rámci 11. ERF – ZKÚ

Finančné zdroje 11. ERF dostupné pre ZKÚ sú na základe prílohy 2 k rozhodnutiu o pridružení zámoria rozdelené na obdobie 2014 – 2020 takto:

·suma 229,5 milióna EUR na prostriedky pridelené na územnom (bilaterálnom) základe,
Celková účtovná hodnota fondu sa v roku 2020 zvýšila približne o 26,31 milióna EUR. Vysvetliť to možno najmä takto:

V článku 8 nariadenia sa vyžaduje, aby Komisia zaslala Európskemu parlamentu, Rade a Dvoru audítorov správu o finančnej situácii fondu a jeho správe na konci predchádzajúceho kalendárneho roka za každý rozpočtový rok do 31. mája nasledujúceho roka.

·od dlžníka v omeškaní bola vymožená požadovaná suma historického dlhu vo výške 0,70 milióna EUR;

·záväzky splatné pre EIB za poplatky za správu pokladnice a za poplatky za audit neuhradené k 31. decembru sa zvýšili o 0,05 milióna EUR.

Zníženie:

·intervencie fondu na pokrytie omeškaných platieb v celkovej výške 52,43 milióna EUR.

2.2.Významné transakcie fondu v roku 2020

2.2.1Výzvy na uplatnenie záruky z garančného fondu v roku 2020

Sýria

Aj v roku 2020 zaznamenala EIB nedoplatky pri splácaní sýrskych štátnych úverov. EIB preto do 31. decembra 2020 predložila v súlade s garančnou dohodou medzi EÚ a EIB ďalších 14 výziev na uplatnenie záruky z garančného fondu EÚ v celkovej výške 52,43 milióna EUR (pozri oddiel 5).

2.2.2Tvorba rezerv garančného fondu v roku 2020

Vo februári 2020 bola z rozpočtu presunutá do fondu suma vo výške 240,15 milióna EUR, ktorá zodpovedala výške rezervy na rok 2019.

Vo februári 2020 bol vypočítaný aj príspevok z rozpočtu EÚ do fondu na rok 2021 vo výške 42,34 milióna EUR.

Príspevok bol vypočítaný podľa článku 3 a článku 5 nariadenia:

V článku 3 nariadenia sa cieľová suma fondu stanovuje na úrovni 9 % z celkových neuhradených kapitálových záväzkov vyplývajúcich z každej operácie, zvýšených o všetky vzniknuté, ale neuhradené úroky.

V článku 5 nariadenia sa uvádza, že suma, ktorá sa má presunúť z rozpočtu do fondu v roku n + 1, sa vypočíta na základe rozdielu medzi cieľovou sumou a hodnotou čistých aktív fondu ku koncu roka n – 1, vypočítaného na začiatku roka n.

S cieľom upraviť výšku prostriedkov vo fonde na úroveň 9 % celkových neuhradených kapitálových záväzkov sa na účely tvorby rezerv fondu zahrnula do rozpočtu EÚ na rok 2021 suma 42,34 milióna EUR vypočítaná na základe zaručených operácií neuhradených k 31. decembru 2019. Táto suma bola schválená Radou a Európskym parlamentom a vykázaná v súvahe k 31. decembru 2020 ako aktívum (pohľadávka).

Platba 42,34 milióna EUR do spoločného rezervného fondu je podľa internej dohody naplánovaná na koniec novembra. Priamo súvisí s predchádzajúcim presunom aktív Garančného fondu pre vonkajšie opatrenia z EIB do spoločného rezervného fondu, ktorý sa má uskutočniť v treťom štvrťroku (koniec júla), a to s výhradou prijatia nariadenia NDICI.

2.3.Významné transakcie po dátume vykazovania (ku koncu apríla 2021)

V januári a marci 2021 boli zo zlyhaného úveru poskytnutého letisku Enfidha (Tunisko) vymožené sumy 498 490,95 EUR a 167 718,31 EUR.

V apríli 2021 bola v súvislosti s omeškanými platbami Sýrie (sankcie uplatnené EIB) uhradená výzva na uplatnenie záruky vo výške 7,4 milióna EUR

3.Finančné výkazy fondu pred konsolidáciou